Europe Beyond Access co-produksjon søknadsguide

I denne søknadsguiden finner du mer informasjon om Europe Beyond Access sin åpne utlysning om co-produksjonsstøtte.

Del 1. Informasjon Om Europe Beyond Access (EBA)

Del 2. Ofte Stilte Spørsmål
Del 3. Guide til spørsmålene som stilles i søknadsskjemaet.

1. Om Europe Beyond Access

Europe Beyond Access er verdens største transnasjonale prosjektet i verden som støtter kunstnere med funksjonsnedsettelse og/eller hørselshemming, mot å oppnå større synlighet og anerkjennelse i samtidskunstfeltet, og mot å bli Europas neste kunstneriske ledere.

EBA driftes av en gruppe på ti europeiske dans- og scenekunstorganisasjoner.

* Skånes Dansteater (Sverige)
* Holland Dance Festival (Nederland)
* Onassis Stegi (Hellas)
* Oriente Occidente (Italia)
* Kampnagel - Internationales Zentrum für schönere Künste (Tyskland)
* CODA Oslo International Dance Festival (Norge)
* Centrum Kultury ZAMEK (Polen)
* Project Arts Centre (Irland)
* Mercat de les Flors (Spania)
* Culturgest - Fundação CGD (Portugal).

Du kan finne mer informasjon om prosjektet og partnerne ved å besøke [www.EuropeBeyondAccess.com](http://www.europebeyondaccess.com/)

1. Ofte stilte spørsmål

**Jeg er en uavhengig kunstner som lager soloverk, og jeg har ikke en produsent eller produksjonsstøtte? Kan jeg likevel søke?**

Ja.

Du kan fortsatt søke selv om du ikke har en fast produsent eller produksjonsstøtte. Kostnader for produksjonsstøtte og produsent skal inkluderes i budsjettet ditt. EBA-samproduksjoner bidrar økonomisk, men vi vil ikke fungere som produsent for arbeidet ditt. Vi kan muligens bidra med noe annen støtte, som øvingslokaler. Dette kan diskuteres under andre trinn i søknadsprosessen.

**Jeg er danser i et kompani, og jeg har aldri laget verk som hovedkunstner før, men jeg vil søke, er jeg kvalifisert?**

Nei.

EBA-samproduksjoner er tiltenkt kunstnere som har erfaring med å utvikle eget arbeid, enten i lokal, nasjonal eller internasjonal kontekst. Hvis du ikke har tidligere erfaring, kan EBA laboratorier eller residenser være mer egnet på dette tidspunktet i karrieren din.

**Jeg har mer enn en idé. Kan jeg sende inn mer enn én søknad?**

Nei.

Vi forventer å få inn et høyt antall søknader, og begrenser derfor til én søknad per kunstner / kompani.

**Hvilke ting bør jeg planlegge for i prosjektet mitt? Hva bør jeg inkludere som total prosjektkostnad?**

I første, innledende søknadsrunde, bør du lage et estimert budsjett for produksjonsperioden og verkenes totale inntekter og utgifter. Det trenger det ikke å være detaljert eller en uttømmende liste på dette stadiet. Vi ønsker kun en indikasjon på omfang og gjennomførbarheten til prosjektet ditt, for best mulig å vurdere og matche prosjektet med potensielle partneres ressurser og interesser.

Dersom søknaden din velges ut og du går videre til del to i søknadsprosessen, vil vi se nærmere på produksjonsbudsjettet sammen med deg. Det nye budsjettet skal inkluderes i den endelige søknaden.

Som co-produsenter, skal de aktuelle samarbeidspartnerne få presentere det ferdige verket ved sine scener, festivaler eller programmer. Selv om det vil være egne honorarer for dette, vil kostnadene forhandles i del to av søknadsprosessen, for å sikre at de er overkommelige for arrangørene. Partnerne har separate reise- og overnattingsbudsjetter for visningene.

Vær oppmerksom på at en EBA-samproduksjon ikke garanterer ytterligere visningsmuligheter utover de innledende visningene.

**Jeg har allerede co-produsenter og noe nasjonal finansieringsstøtte, er jeg likevel kvalifisert til å søke?**

Ja.

Co-produksjonsstøtte fra EBA kan være ytterligere bidrag til et prosjekt som allerede har andre co-produsenter og annen finansiering. Du må inkludere informasjon om allerede sikret støtte og eventuelle betingelser i søknaden din.

**Jeg vil trenge ytterligere finansiering for å realisere prosjektet mitt, men jeg har ikke søkt støtte enda. Er jeg kvalifisert til å søke?**

Ja.

Du må informere om at du vil søke om ytterligere støtte i din søknad. Du bør informere oss dersom du tidligere har mottatt midler fra nasjonale støtteordninger - ettersom dette hjelper oss med å vurdere hvor sannsynlig det er at du vil lykkes.

**Jeg vil samarbeide med andre kunstnere, hvordan betaler jeg for deres honorarer?**

Honorarer til involverte kunstnere skal inkluderes i det totale budsjettet. Budsjettet ditt bør forholde seg til rettferdig betaling i din lokale kontekst. Du skal også sette et rettferdig honorar for deg selv. Eventuelle skatter og avgifter knyttet til lønn/honorarer skal fremkomme i budsjettet. I andre søknadsrunde må du vise i detalj hvordan du har beregnet honorarene.

**Jeg og/eller andre involverte i prosjektet har behov knyttet til tilgjengelighet, hvordan betaler jeg for disse?**

Ditt totale budsjett bør inkludere nødvendige tilgjengelighetskostnader for utvikling av arbeidet ditt. Hvis du for eksempel trenger tegnspråktolker under prøveperioden og turnéperioden, bør du inkludere disse kostnadene i totalbeløpet.

**Får jeg tilbakemelding på søknaden min dersom jeg ikke velges ut?**

Vi forventer å få inn et høyt antall søknader til første, innledende runde. Det er derfor lite sannsynlig at vi vil kunne tilby individuell tilbakemelding for prosjekter som ikke velges ut. Det vil imidlertid vurderes å gi noen mer generelle felles tilbakemeldinger til alle søkere.

Søkere som går videre til andre søknadsrunde, men ikke velges ut for co-produksjonsstøtte, vil få individuell tilbakemelding. Vi kan også gi råd om alternative måter å finansiere prosjektet ditt på.

**Hva gjør jeg hvis jeg har et spørsmål som ikke er besvart her?**

Spørsmål kan sendes inn på to ulike måter: under informasjonswebinar, eller via epost. Spørsmål må sendes inn før 3. april 2024.

* Det vil arrangeres et felles informasjonswebinar for alle søkere kl. 15h-16:30 CEST, (14h – 15:30 BST) 4. april <https://zoom.us/webinar/register/WN_QmeCptPxSBeOSGGpenTjSQ>

 Her kan du stille spørsmål direkte, eller i chatten. Vi vil forsøke å svare umiddelbart, med mindre det trengs tid til å vurdere spørsmålet ditt eller hente inn mer informasjon.

* Du kan også sende oss e-post info@europebeyondaccess.com. Vi vil sette av tid til grundig vurdering av spørsmål som kommer inn per mail, samt mer komplekse spørsmål fra webinaret. Svar på alle spørsmål vil publiseres på vår nettside 29. april.

1. Guide til spørsmål i søknadsskjemaet

**Q1. Vennligst presenter deg selv eller kollektivet/kompaniet ditt som en kunstnerisk eller kreativ enhet. Gi innsikt i tidligere arbeider, erfaring og prestasjoner. Vennligst inkluder lenke til nettside eller annen media som viser dine tidligere prosjekter.**(Grense: 300 ord eller en 2-minutters video / lydopptak)

* Her ønsker vi å vite hvilken erfaring du har med å produsere egne verk.
* Informasjonen vil være nyttig for å lære om kunstnere og kompanier vi ikke allerede kjenner til.
* Vi vil også bruke informasjonen for å vurdere om du har tilstrekkelig relevant erfaring til å lede prosjektet du foreslår.
* Vi vil at du skal inkludere informasjon om deg selv som hovedkunstner (eller kunstnere), for eksempel i form av din biografi.
* Hvis du søker med et kompani, eller i samarbeid med andre, bør du inkludere informasjon om dette.
* Fortell oss hvor lenge du har jobbet med å utvikle verk, og hvilke typer arbeid du har gjort tidligere.
* Du må inkludere én eller to lenker til nettside, brosjyre, video eller lydfil som viser oss tidligere arbeid du har gjort. Vi godtar maksimalt to lenker. Sørg for at du inkluderer eventuelle passord som er nødvendige for å få tilgang til video.

**Q2. Beskriv det kreative konseptet eller ideen du ønsker å forfølge og søke støtte til.**(Grense: 300 ord eller en 2-minutters video / lydopptak)

* Her vil vi at du skal begeistre oss med prosjektet ditt.
* Fortell oss om din kreative idé
* Vi vil vite hva prosjektet skal være
* Hva inspirerer deg, og hva er ideene bak
* Hvorfor vil du lage dette arbeidet nå, og hvorfor er det viktig for deg
* Hvordan skal du sikre at prosjektet ditt vil være av høyeste kunstneriske kvalitet

**Q3. Forklar din foreslåtte tilnærming, metodologi eller kreative prosess for å realisere ideen. Hvordan skal prosjektet settes til live?** (Grense: 300 ord eller 2 minutters video / lydopptak)

* Vi vil høre om din prosess, tilnærming, metodikk eller arbeidsmåter
* Her kan du beskrive både eksisterende arbeidsmetoder og nye du kan tenke deg å bruke under denne produksjonen

**Q4. Beskriv i detalj hvordan du ser for deg å presentere resultatet av prosjektet ditt. Diskutér formatet, settingen eller andre aspekter som er relevante for visningen.**
(Grense: 150 ord eller 1 minutt video / lydopptak)

* Vi er interessert i hvordan innholdet i prosjektet skal formidles, formes eller presenteres
* Presentasjonen kan være en danseforestilling i et tradisjonelt teater / black-boks, eller det kan ha en annen form: for eksempel en fotografisk utstilling av danseres arbeid, dansefilm, performance-forelesning, stedsspesifikt arbeid, involverende opplevelser/prosesser, lydbasert installasjon, kunstnerisk inngrep i offentlig rom, eller lignende.
* Hjelp oss med å forstå hva publikum vil oppleve

**Q5. Skissér involveringen av andre kunstnere og samarbeidspartnere, for eksempel dansere, filmskapere, komponister eller designere, i prosjektet ditt. Hvor mange samarbeidspartnere planlegger du å jobbe med, og hvilke roller skal de ha?**
(Grense: 300 ord eller 2 minutters video / lydopptak)

* Her vil vi vite hvem som skal være en del av teamet som lager arbeidet
* Fortell oss om rollene som trengs
* Vil du jobbe med flere dansere, hvor mange? Vil du for eksempel samarbeide med en filmskaper eller en fotograf? Dette er kun støttespørsmål, og du trenger ikke ha alle svarene enda.
* Hjelp oss med å forstå teamet du vil bygge for å gjennomføre prosjektet ditt.
* Dersom det planlagte prosjekt tar deg ut av din vante praksis som kunstnerisk leder, fortell oss her hvordan teamet skal støtte deg i din nye rolle. Hvis du for eksempel lager et mye større arbeid enn du har gjort tidligere; er det noen i teamet ditt du kan henvende deg til for råd under prosjektet? Kunne du involvre en erfaren dramaturg eller mentor?
* Hvis du vet hvem du ønsker å jobbe med, fortell oss hvem de er her. Har de alt sagt ja til å være en del av prosjektet, eller er det folk du ønsker å spørre?
* Hvis du ikke vet hvem du vil jobbe med enda, fortell oss hvordan du planlegger å gå frem for å sette sammen et team.

**Q6. Beskriv hvordan prosjektet vil bli produsert. Har du allerede en produsent, medprodusent eller produksjonsstøtte på plass, eller trenger du hjelp med dette?**(Grense: 150 ord eller 1 minutt video / lydopptak)

* Vi ønsker å føle oss trygge på at prosjektet ditt leveres til rett tid og innenfor avtalt budsjett.
* Vi vil gjerne vite mer om hvordan du planlegger å produsere arbeidet ditt, og hva du kanskje trenger. Hvis du allerede har en produsent eller produksjonsstøtte, fortell oss om dette her.
* Hvis du ikke allerede har en produsent eller produksjonsstøtte, fortell oss om det, og hvordan du kanskje kan finne noen til å hjelpe deg.
* Trenger du støtte for å finne noen til å ta seg av administrasjonen gjennom samarbeidet (dette må inkluderes i budsjettet ditt)? Hvis prosjektet ditt blir valgt ut, kan vi kanskje koble deg til, eller anbefale noen produsenter, fra våre nettverk, eller hjelpe deg med å finne noen.

**Q7. Angi nivå av økonomisk bidrag fra EBA til prosjektet ditt.**

**a) Fra 15 000 til 25 000 euro**

**b) Fra 25 000 til 35 000 euro**

**c) Fra 35 000 til 40 000 euro**

* EBAs co-produksjonsstøtte kan finansiere deler av- eller den totale prosjektkostnaden.
* Beløpet skal tilsvare den totale summen som kreves fra EBA for å lage arbeidet.
* Prosjekter som søker om 15-25k euro, vil være avhengig av støtte og interesse fra minst to av EBA-partnerne. Prosjekter som søker om 25-35k euro, vil trenge støtte og interesse fra minst tre partnere. Prosjekter som søker 35-40k euro, vil trenge støtte og interesse fra minst fire partnere. Konkurransen er derfor høyere for de større beløpene.
* Vi erkjenner at co-produksjonsbidragene i enkelte geografiske kontekster ikke er store. I eksempelvis Norge eller Sverige, vil det kun være mulig å lage mindre arbeider dersom EBA skal dekke alle produksjonskostnadene. I andre land kan imidlertid bidraget tillate mer ambisiøse prosjekter.

**Q8. Gi en estimert oversikt over prosjektets totale inntekter og utgifter. Dette bør inkludere eventuelle sikrede inntekter eller planlagte finansieringskilder.**(Grense: 150 ord eller 1 minutt video / lydopptak)

* Her ønsker vi en indikasjon på omfanget av prosjektet ditt
* Kostnader du kan inkludere (ikke begrenset til), er dine og dine medarbeideres honorarer, studioleie, eventuell innkvartering og reise (for prøve- og produksjonsperioden), honorarer for mentorer eller eksterne rådgivere, materialer og eventuelle tilgjengelighetsbehov for deg og dine medarbeidere.
* Hvis du for eksempel vil jobbe med en danser fra et annet land, må du inkludere reise, innkvartering og diettkostnader for prøveperioden i budsjettet.
* Hvis du jobber med filmskaper, og trenger å leie utstyr, bør dette inkluderes i totalen.
* EBA-partnerne har også et eget budsjett for tilgjengelighet for publikum – for eksempel til å dekke tegnspråktolking eller for teksting.

**Q9. Hvis det er behov for ekstra midler til prosjektet ditt, hva er planen din for å skaffe dem? Har du andre co-produsenter klare, eller planlegger du å henvende deg til nasjonale støtteordninger eller andre finanieringskilder?**
(maks 150 ord eller 1 minutt video / lydopptak)

* Prosjektet du søker med kan være et større og mer ambisiøst arbeid som krever mer støtte enn bidraget fra EBA-partnere.
* Vi vil gjerne høre dine planer for å skaffe ytterligere finansiering.
* Vi vil også gjerne høre om eventuell tidligere erfaring med å skaffe midler.
* Her kan du også opplyse om eventuelle egne midler (hvis du har noen) som du ønsker å bruke til å finansiere prosjektet.
* Å ha tilleggsfinansiering (utover EBA-bidraget) er ikke påkrevd.